Käännekohdassa tänään: -
Kun pääsin rannalle, olin puolikuollut.
Lääkäri antoi vastamyrkkyä ja käski pitää silmät auki, muuten kuolisin, -
mutta en pystynyt siihen, ja kuolin.
TOIVO
VOITTO
ELÄMÄ
KÄÄNNEKOHTA Palava rukoilija
Tervetuloa Käännekohdan pariin! Aloitetaan päivän Twitter-sanallamme.
Se on "Palava rukoilija". Täytetään sosiaalinen media rukouksella!
Kristitty elokuva War Room yllätti suosiollaan USA:ssa.
Tuottajat valitsivat pääosaan kirjailija ja raamattuopettaja Priscilla Shirerin.
Hän suoriutui tehtävästä loistavasti, vaikkei ollut ennen näytellyt.
Holly Flood haastatteli Priscillaa.
War Room tuli elokuvateattereihin viime elokuussa. Priscilla Shirer, -
suosittu kirjailija ja puhuja, teki debyyttinsä elokuvanäyttelijänä.
Elokuvien Fireproof ja Courageous tekijöiden uudessa elokuvassa -
Priscilla esittää naista, joka taistelee pelastaakseen perheensä ja liittonsa.
Siihen tarvitaan rukoussuunnitelmaa.
Sinun on taisteltava rukoustaistelusi!
Priscilla vei roolinsa tosielämään kirjassaan Fervent (Palava).
Hän opettaa naisia luomaan strategioita elämän taisteluita varten.
Olet ensinnäkin vaimo ja äiti, ja sitten tulevat vielä työsi, -
kirjoittaminen ja näytteleminenkin. Ajattelin erityisesti naisia, -
mutta myös muita ihmisiä, joiden on vaikea löytää aikaa rukoilemiseen.
Mistä löydät aikaa rukoukseen -
ja koetko joutuvasi samalla luopumaan jostakin?
Herra tuntuu moninkertaistavan aikani, kun asetan Hänet etusijalle.
Kun israelilaiset keräsivät mannaa, sitä ei saanut kerätä sapattina, -
vaan viikon kuudentena päivänä sitä tuli riittävästi sapattia varten.
Olen iskostanut tämän ajatuksen sydämeeni kiireisten aikojen varalta.
Haluan myös muistuttaa, etten itsekään ole tässä täydellinen.
Minulla on kolme poikaa. Mietin, mitä laittaisin illalla ruuaksi, -
ja minulla on likapyykkivuoria, joten ymmärrän tämän taistelun.
Herra on puhunut minulle rukouselämän suunnitelmallisuudesta.
On tärkeä kirjoittaa ylös, mihin keskitymme rukouksissamme, -
vaikka edes sen henkilön nimi, jonka puolesta rukoilemme.
Ajatus palavasta tai hartaasta rukouksesta tulee Jaakobin kirjeestä.
"Vanhurskaan rukous voi paljon, kun se on harras." Moni kuvittelee, -
että rukous on harras, kun huudamme kovaa ja tuomme siten taivaan alas.
Mitä harras rukous todella tarkoittaa?
Siihen vaaditaan palavaa intoa, joka vie meidät lannistumisen, -
kivun ja uupumuksen ohi. Jos urheilija tähtää olympialaisiin, -
hän ei välttämättä pidä harjoitteista, mutta hänen sisäinen intonsa -
on kuin sydämessä palava tuli.
Se saa hänet tekemään harjoitukset, vaikkei harjoittelu aina innostaisi.
Vihollinen haluaa viedä meiltä tämän palavan, sisäisen innon.
Sen vieminen tekee kipeää. Silloin meillä ei ole polttoainetta, -
ja jäämme tielle heti, kun ulkoiset olosuhteet muuttuvat vaikeiksi.
Jumala kutsuu meitä kokemaan tämän sisäisen palon tai kipinän, -
jonka Hänen oma Henkensä sytyttää sisällämme.
Jos tuli palaa sisällämme, ulkoiset tekijät eivät voi riistää sitä.
Silloin meihin eivät myöskään tehoa ulkoiset tehokeinot, -
kuten ylitunteellisuus, joilla tuota paloa yritetään saada aikaan väkisin.
Jumalan Hengen sytyttämää tulta ei voi ulkoisin keinoin tukahduttaa.
Puhut kirjassasi strategisesta tai suunnitelmallisesta rukouksesta, -
mutta miksi ihmeessä tarvitsemme rukousstrategian?
Rukoushan on yksinkertaista, se on vain keskustelua Jumalan kanssa.
Rukous on keskustelua Jumalan kanssa, mutta mistä keskustelette?
Heitätkö ilmaan satunnaisia sanoja toivoen, että ne merkitsevät jotain, -
vai mietitkö ensin? Sitä strategia on. Katso kaikkia olosuhteitasi -
ja sinulle rakkaita ihmisiä ja asioita. Missä vihollinen tekee työtään?
Hän on suunnitelmallinen, ja siksi meidänkin tulee olla sitä.
Hän ei käytä yleispäteviä keinoja saadakseen ihmiset eksytettyä.
Hän tuntee meidät ja heikkoutemme. Hän haluaa tappaa meidät.
Miksemme toimisi strategisesti, jos vihollinenkin toimii niin?
Meidän täytyy tarkkailla, mitä vihollinen tekee ympärillämme.
Kun huomaamme, mitä hän tekee olosuhteidemme taustalla, -
voimme soveltaa Jumalan lupauksia Hänen Sanastaan noihin tilanteisiin.
Silloin rukouselämämme on pitkäjänteistä ja tarkoituksellista, -
ja iskemme vihollista arkaan paikkaan.
Tämä on lempipaikkani talossa. Kutsun sitä sotahuoneekseni.
Kirjoitatko rukouksesi ylös? ―Se on rukousstrategia.
Tästä voisi olla hyötyä minullekin.
Elokuvassa esitellään pieni huone, jota kutsutaan sotahuoneeksi.
Miksi on tärkeää, että meillä on erillinen paikka, jossa etsiä Herraa?
Ainakin se vähentää häiriötekijöitä. Lisäksi silläkin on oma arvonsa, -
että meillä on erillinen paikka, jonka tarkoituksen vain Jumala tietää.
Kun olet siellä, kukaan ei katsele, eikä sinun tarvitse välittää muista.
Jos seinälle kirjoittamasi asiat ovat oven takana, muut eivät näe niitä.
Siellä voit olla rehellinen Jumalalle.
Minusta on tärkeää, että rukoukselle on fyysinen paikka, -
vaikka se olisi vain huoneen nurkka, jonka seinälle voi ripustaa asioita.
Tuo paikka merkitsee kuitenkin enemmän kuin fyysistä sotahuonetta.
Se symboloi sitä, että annamme Jumalalle oman paikan ja etusijan -
mielessämme, aikatauluissamme, päätöksenteossamme -
ja elämässämme yleensä. Näin päätämme kunnioittaa Jumalaa -
ja etsiä Häntä ennen kaikkea muuta. Sotahuone on sen fyysinen merkki, -
mutta teemme sen myös aikatauluissamme ja siten, -
että pyydämme aikaa etsiä Herran tahtoa ennen päätöksentekoa.
Silloin suhde Jumalaan on tärkeämpi kuin mikään ihmissuhde.
Priscilla on oikeassa: rukous on paras ase vihollista vastaan.
Pystytä sotahuoneesi ja ala rukoilla. Nyt on Facebook-kysymysten aika.
Mitä sieltä löytyy, Erica? ―Hei, Muyiwa.
George Sambiasta kysyy, kuinka voi hallita seksuaalisia kiusauksia?
Kaiken tulee alkaa mielestä, sillä sen avulla palvelemme Jumalaa.
Jos voitat halun mielessäsi, kehosi tottelee sitä.
Roomalaiskirjeen luvussa 12 puhutaan mielen uudistamisesta.
Jaak. 1:14―15 "Jokaista kiusaa hänen oma himonsa, joka häntä vetää -
ja houkuttelee; kun sitten himo on tullut raskaaksi, synnyttää se synnin".
On tärkeää taltuttaa himonsa ja tehdä haluistaan Jumalan tahdon mukaisia.
Uskon, että kiusauksia on silloin helpompi vastustaa.
Kiitos, Erica. Pian tapaamme artistin, jolla on voimallinen sanoma nuorille.
Teen sen, teen sen; Koko porukka rakasti sitä
Luulin, että tuo elämä oli minua varten, mutta ei se ollutkaan
Teen sen, teen sen; Koko porukka rakasti sitä
Luulin, että se oli minua varten, mutta ― huutakaa kaikki: -
Ylös, ylös, ylös, ylös, nostakaa kädet ylös
Onko vahvempaa sidettä kuin isän ja lapsen välinen side?
Rakastat, ruokit ja hoidat lapsiasi. Jumala haluaa tehdä saman sinulle.
Tutustu taivaalliseen Isääsi. Hän haluaa osoittaa sinulle rakkauttaan.
Seuraavan vieraamme laulu vie rakkautta Afrikkaan ja muuallekin.
Hän on tehnyt vuosikausia töitä nuorten kanssa eri puolilla USA:ta.
Darius “Droc” Jackson, mitä kuuluu?
Melko hyvää. Kiitos, että sain tulla. ― Kiitos, että tulit Käännekohtaan.
Olet nuori mies, joka palvelee muita nuoria.
Puhutaan työstäsi kohta. Kuinka annoit elämäsi Jeesukselle?
Hassua, että kysyit sitä. Kun tulin uskoon, en etsinyt Jeesusta.
Olin kyllä käynyt lapsena kirkossa niin kuin monet muutkin.
Olin 18-vuotias ja juuri aloittanut yliopiston. En kaivannut seurakuntaa.
Nautin vain opiskelijaelämästä.
Tulin uskoon rukouskokouksessa Pyhän Hengen kehotuksesta.
Sisälläni syttyi kipinä rakastaa ja palvella Jumalaa.
Usko alkoi vaikuttaa musiikkiini, ja maallinen rap vaihtui kristilliseen.
Isäsi oli pastori. Hän kai toimii siinä tehtävässä edelleen? ―Kyllä.
Sisaruksesi ovat palvelutyössä ja tekevät musiikkia.
Ja sinä teit maallista rap-musiikkia! ―No, siitä kaikki alkoi.
Kuulin musiikkia radiosta, kyhäsin melodioita -
ja rakensin niiden päälle tekstejä. En ollut kovin syvällä siinä, -
mutta ainakin käytin lahjojani, tosin en tuolloin Jumalan kunniaksi.
Auttaako taustasi sinua luomaan yhteyden nuoriin, joita palvelet?
Käyt yliopistoissa ja tapaat varmasti nuoria, jotka eivät käy seurakunnassa.
Onko taustastasi apua tässä?
Minusta on mukava kohdata niitä, jotka eivät käy seurakunnassa.
Tiedän, kuinka nuoret ajattelevat ja mikä heitä kiinnostaa.
Tiedän, kuinka heidät voi tavoittaa.
Koen, että nuorten tavoittaminen on yksi suurimmista lahjoistani.
Et tullut ohjelmaan hopparin vaatteissa, vaan pukeuduit siististi.
On mukava pukeutua siististi tv:tä tai alttaripalvelusta varten.
Joskus pukeudun siisteihin vaatteisiin, joskus taas farkkuihin ja t-paitaan.
Teet työtä ja julkaiset levysi täällä Amerikassa, -
mutta lauluistasi tuli yhtäkkiä valtavan suosittuja Afrikassa.
Miten siinä niin pääsi käymään?
Yksi asia johti toiseen.
Oli paikallisia aktioita urbaaneissa yhteisöissä -
ja seurakunnissa tehtyjä musikaaleja, joihin kutsuttiin artisteja.
Sitten olin Bobby Jonesin uusien taiteilijoiden ohjelmassa.
Yksi asia on vain johtanut toiseen.
Eri kanavilla on paljon kristillisen rap-musiikin ohjelmia, -
ja musiikki alkaa levitä.
Taiteilijoille tuottaa tyydytystä, kun heidän musiikkiaan soitetaan -
ja he saavat matkustaa ympäriinsä ja esiintyä suurilla lavoilla.
Eri ihmisiä toki innostavat eri asiat. Kumpi sinua innostaa eniten, -
seurakuntanuorten vai seurakunnan ulkopuolella olevien palveleminen?
Minusta on hienointa saada vetää ihmisiä Kristuksen luo.
Joskus konserteissani on alttarikutsu, ja moni antaa elämänsä Jeesukselle.
Ihmiset kokevat Pyhän Hengen kehotuksen palata Jeesuksen luo.
Te räppärit ylpeilette sillä, että osaatte improvisoida.
Opeta minua tekemään nopeasti improvisoitu räppi.
Yleensä aloitamme jostain sanasta tai ajatuksesta.
Aloita kaljusta päästäni. Ja Jumalan voitelusta, joka ehkä tulee sen ylle.
Jumalan voitelu kaljun pään yllä niin kuin Aaronilla.
Jumalan kirkkaus tuli, ja ihmiset tuijottivat.
Nyt mennään täysillä Valtakunnan työssä.
Kovasti työtä joka päivä, eteenpäin Kristuksen tähden.
Tartutaan vain sanoihin, annetaan niiden viedä ja pysytään aiheessa.
Ja noiden sanojen on oltava mielessä. ―Niin. Yhdistele riimiä ja järkeä.
Kuinka katsojat voivat löytää musiikkisi, jos kiinnostuvat siitä?
Tai jos joku Ghanassa tai Nigeriassa -
tahtoisi sinut esiintymään kaupunkiinsa, kuinka se onnistuu?
Minulla on ReverbNation-nettisivu, -
jonka osoite näkyy ruudulla.
Olen myös YouTubessa ja Twitterissä.
Minut tavoittaa myös Facebookista ja nettisivujeni kautta.
Kerro vielä lopuksi, oletko kohdannut nuorten parissa -
jonkin toistuvan asian, joka murtaa sydämesi ja saa sinut -
palaamaan heidän luokseen?
Monet nuoret eivät koe tulevansa hyväksytyiksi seurakunnissa.
Kun puhun heille Jeesuksesta esitettyäni heille musiikkia, -
moni sanoo olevansa kiinnostunut Jumalasta, muttei saa hyväksyntää -
omassa seurakunnassaan tai ei pidä perinteisestä ylistysmusiikista.
Törmään tähän aina uudestaan, ja minusta on hienoa kertoa, -
että Jumala voi koskettaa ihmisiä myös toisenlaisen musiikin kautta.
Kiitos vierailustasi. ―Kiitos itsellenne.
Jos haluat tavoittaa nuoria uudella tavalla, Darius on siihen oikea mies.
Käännekohta jatkuu vielä.
Viisi kuutiomeduusaa pisti minua.
Nuo miehet sanoivat, että yhdenkin pisto riitti tappamaan.
Tunsin kuoleman ottavan minua valtaansa. Ajankulku hidastui.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti. Jes. 40:8
Ammattilaissurfaaja Ian McCormick -
on ratsastanut maailman suurimmilla ja pahimmilla aalloilla, -
mutta kohtasi öisellä sukelluksella pienen otuksen, joka oli tappaa hänet.
Kun pääsin rannalle, olin puolikuollut.
Lääkäri antoi vastamyrkkyä ja käski pitää silmät auki, muuten kuolisin, -
mutta en pystynyt siihen, ja kuolin.
Jäin koukkuun surfaamiseen 24-vuotiaana.
Katsoin ystävieni kanssa kuuluisan surfauselokuvan In the Summer -
ja aloitin surfaamisen. Otin mukaan lautani ja kaverini Tony McCartneyn.
Päädyimme Australiaan. Surfasimme eksoottisissa paikoissa kuten -
Indonesiassa, Balilla, Jaavalla, Singa- poressa, Malesiassa ja Sri Lankassa.
Sri Lankassa kuulin matkasta Afrikkaan Mauritiuksen kautta, -
hyppäsin kuunariin ja matkustin 26 päivää Intian valtameren halki.
Huhtikuussa 1982 kreoliystäväni pyysivät minua yösukellukselle.
Hyppäsimme mereen. Taskulampun valokeilassa näkyi tuhansia -
läpinäkyviä kuutiomeduusoja.
Kaverini sanoivat, että yhden meduusan pisto voisi tappaa.
Minua pisti viisi kuutiomeduusaa.
Rantaan päästyäni olin puolikuollut.
Silmäni alkoivat sulkeutua. Ääni sanoi: "Jos suljet silmäsi, et herää."
Käännyin miehen äänen suuntaan. Ihmeekseni siellä ei ollut ketään.
Toisellakaan puolella ei ollut ketään.
Myrkkyä vastaan taistellen hoipuin tielle. Siellä oli kolme taksikuskia.
Pyysin heiltä apua. He luulivat ensin minun olevan humalassa.
Tunsin kuoleman ottavan minua valtaansa. Ajankulku hidastui.
Maatessani siellä näin edessäni äitini, joka oli polvillaan.
En tiennyt siitä, mutta toisella puolella maailmaa äitini ymmärsi, -
että jokin oli pahasti vialla. Hän sai ennakkoaavistuksen.
Hän sanoi: "Huuda Jumalaa avuksi, vaikka olisit Hänestä kaukana."
Hän opetti tämän minulle lapsena.
Mietin, oliko Jumala olemassa vai ei. Oli niin monta erilaista jumalaa.
Sanoin: "Näytä kasvosi, niin uskon", mutta näin vain äitini kasvot.
Äiti ei ole Jumala, mutta hän rukoilee Jeesusta. Olisiko hän oikeassa?
Mitä rukoilisin ennen kuolemaani? Äiti polvistui aina sänkyni viereen -
ja opetti minulle Isä meidän -rukouksen. Se oli kristillinen rukous.
Mitä hävittävää minulla oli? Ehkä Jumala oli sittenkin olemassa.
Isä meidän, joka olet taivaissa...
...joka olet taivaissa. Pyhitetty olkoon Sinun nimesi.
Rukoilin. Sanat tulivat mieleeni. Anna meille meidän syntimme anteeksi -
niin kuin mekin annamme anteeksi... Synnyin uudesti ambulanssissa.
Tiesin, että jokin oli muuttunut.
Olipa korkea aika huomata Jumalan olevan totta juuri ennen kuolemaani.
Minut vietiin ensiapuun. Hoitaja mittasi verenpaineeni.
Pulssia ei tuntunut. Häntä ihmetytti, että silmäni olivat silti auki.
Verisuoneni olivat niin heikot, ettei niihin saatu pistettyä neulaa.
Lääkäri sanoi minulle: "Pidä silmäsi auki, muuten kuolet", -
mutta minun oli pakko sulkea ne ja levätä, sillä en jaksanut taistella.
Suljin silmäni, ja oloni helpottui.
Silloin elintoimintoni lakkasivat, ja minut julistettiin kuolleeksi.
Siinä hetkessä poistuin sairaalasta, ja kaikki muuttui pilkkopimeäksi.
Ylhäällä näkyi valon aaltoja. Katsoin valon keskukseen miettien, mitä se oli.
Oliko se vain energian lähde, vai oliko valossa jotakin.
Hänen takanaan näkyi pyöreä, tunnelin kokoinen aukko.
Katsoin aukosta sisään. Jeesus osoitti kädellään uutta maata takanaan.
Olin juuri astumaisillani sisään tutkimaan iankaikkisuutta, -
mutta Jeesus pysäytti minut, ja iankaikkisuuden ovi sulkeutui.
"Haluatko jäädä vai lähteä?" Vastasin: "Jäädä. Minua ei odota mikään."
Käännyin sanoakseni hyvästit julmalle maailmalle, -
kun näin selkeässä näyssä äitini.
Silloin ymmärsin, että oli joku, joka rakasti minua -
ja jota minä rakastin.
Jumala käski minun avata silmäni. Katsoin kehoani päästä varpaisiin.
Lääkäri tökki jalkapohjaani veitsellä kuin olisin kuollut lihamöykky.
Hän järkyttyi, kun avasin silmäni.
Olin ollut kuolleena 15―20 minuuttia, eikä minua ollut yritetty elvyttää.
Kehoni läpi kulki kuin sähkövirta. Kun voiman aallot kulkivat lävitseni, -
minuun tuli taas elämää ja liikettä, ja aloin tuntea taas kipua.
Paranin parissa tunnissa ja lähdin sairaalasta seuraavana päivänä.
Tuona yönä minut muutti se, että äitini rukousten voiman kautta -
ja Jumalan armosta Jumalan rakkaus tuli sydämeeni.
Rakkaus parantaa murtuneimmankin sydämen. Sitä me kaikki etsimme, -
ja Jumala on rakkaus.
Jumala on rakkaus, mutta rakkaus tuo mukanaan myös vastuuta.
Miten vastaat Jumalan rakkauteen? Onko tulevaisuutesi turvattu?
Ellei, rukoile kanssani nyt.
Rukoilen niin kuin Ian rukoili, ja Jumala vastasi hänelle. Rukoillaan.
Taivaan Isä, kuulin juuri Ianin tarinan ja haluan varmistaa, -
että välini Sinuun ovat kunnossa.
Tarpeideni keskellä haluan, että suhteeni Sinuun on kunnossa.
Vaikka minulla ei olisikaan ongelmia, ymmärrän, että tarvitsen Sinua.
Herra Jeesus, tarvitsen Sinua. Ilman Sinua minulla ei ole mitään.
Pelasta minut nyt ja varmista tulevaisuuteni kanssasi.
Isä Jumala, rukoilen tätä Jeesuksen Kristuksen nimessä. Aamen.
Jos rukoilit, kerro siitä meille. Yhteystietomme löydät mainoksesta.
Pysy mukana, jatkamme pian.
Jeesus kysyi, antaisiko kukaan isä leipää pyytävälle lapselleen kiven -
tai käärmeen, jos tämä pyytää kalaa.
Jos mekin annamme lapsillemme hyviä asioita, eikö sitten Taivaan Isä?
Tutustu taivaalliseen Isääsi. Hän haluaa osoittaa sinulle rakkauttaan.
Ohjelmamme on jälleen lopuillaan. Muista päivän sanamme Twitterissä.
Meistä olisi hienoa kuulla sinusta. Vieraamme Darius “Droc” Jackson -
esittää laulunsa Throw Your Hands in the Air. Näkemiin ja siunausta!
Kuten tiedät, joskus elämässä teet virheitä ja huomaat, -
ettei elämäsi olekaan sellaista kuin halusit. Tässä oma tarinani.
Teen sen, teen sen; Koko porukka rakasti sitä
Luulin, että tuo elämä oli minua varten, mutta ei se ollut
Teen sen, teen sen; Koko porukka rakasti sitä
Luulin, että se oli minua varten, mutta ― huutakaa kaikki: -
Nosta, nosta, nosta, nosta, nosta kädet ylös
Nosta, nosta, nosta, nosta
Teen sen, teen sen; Koko porukka rakasti sitä
Luulin, että tuo elämä oli minua varten, mutta ei se ollut
Kiroilu, touhotus, kuolema, helvetti ja tuho
Olen toisella tiellä matkalla kohti ylösnousemusta
Nyt näet, että olen muuttunut; Kristus elää sisälläni, -
en ole enää entiseni. Halusin ennen rahaa, huumeita ja autoja
Mitä hyötyä niistä on, jos ongelmat sisällä jatkuvat?
Olen vapaa veloistani, Pelastaja otti kipuni ja vapautti minut kahleista
Ylistän ikuisesti Hänen nimeään
Teen sen, teen sen; Koko porukka rakasti sitä
Luulin, että tuo elämä oli minua varten, mutta ei se ollut
Teen sen, teen sen; Koko porukka rakasti sitä
Luulin, että se oli minua varten, mutta ― huutakaa kaikki: -
Nosta, nosta, nosta, nosta, nosta kädet ylös
Teen sen, syljen sen ja elän sitä; En sovi joukkoon, olen erilainen, -
mutta elän johdonmukaisesti näyttääkseni, mistä jäät paitsi
Kun puhun, minua kuunnellaan; Näetkö, kuinka Hän loistaa?
Toistan Kristusta, kerron Hänestä; Sen näkee siitä, kuinka hehkun
Suomennos: Anni Lähteenmäki